Temeljem  članka 60. Statuta Grada Delnica (SN GD 2/21), gradonačelnica dana 5. veljače 2025. godine objavljuje

**JAVNI POZIV ZA SUFINANCIRANJE PROJEKATA**

**VJERSKIH ZAJEDNICA U 2025. GODINI**

**I.** Predmet ovog javnog poziva je prikupljanje ponuda za sufinanciranje projekata vjerskih zajednica s područja Grada Delnica u 2025. godini. Pod pojmom projekti podrazumijeva se sanacija sakralnih objekata te organizacija manifestacija i obilježavanje važnih datuma.

**II.** Ciljevi javnog poziva su financijski podupirati vjerske zajednice na području Grada Delnica.

**III.** Pravo sudjelovanja na javnom pozivu imaju vjerske zajednice koje djeluju na području Grada Delnica, a za sakralne objekte koji se nalaze na području Grada te manifestacije i obilježavanje važnih datuma na području Grada.

Svaki prijavljeni projekt mora imati zasebnu prijavu.

**IV. Ukupna planirana vrijednost javnog natječaja je 5.000,00 eura, od čega 3.000,00 eura za sanaciju sakralnih objekata i 2.000,00 eura za manifestacije i obilježavanje važnih datuma. Raspon sredstava namijenjen za financiranje pojedinog programa, odnosno najniži i najviši iznos pojedinačnog ugovora jest 200,00 eura do 2.000,00 eura. Okvirni planirani broj projekata je 6.**

**V.** Pri odabiru ponuđenih projekata prednost će se dati prije svega:

Za sanaciju sakralnih objekata:

* objektu koji u protekle 2 godine nije bio financiran iz proračuna Grada Delnica,
* objektu kod kojeg je nužna sanacija zbog atmosferskih prilika ili trošnog stanja objekta ili nekog njegovog djela,
* objektu koji je od veće važnosti za kulturnu i povijesnu baštinu Grada Delnica.

Za manifestacije i obilježavanje važnih datuma:

* značaj programa za očuvanje baštine i identiteta te promociju Grada,
* suradnja, koordinacija i partnerstvo s drugim subjektima na lokalnoj razini,
* prepoznatljivost i prihvaćenost programa u zajednici, obzirom na broj korisnika.

**VI.** Prijavitelj će biti dužan istaknuti da je Grad Delnice financijski podržao projekt, a što će biti definirano Ugovorom.

**VI. Rok za podnošenje prijedloga je zaključno s danom 14. ožujka 2025. godine.**

**VII.** Prijava ponuditelja za provedbu projekta može se dobiti u Gradu Delnicama, Trg 138. brigade HV 4 i na web stranici Grada Delnica ([www.delnice.hr](http://www.delnice.hr)), koja sadržava sljedeće:

1. Obrazac 1 - Prijava projekta vjerske zajednice u 2025. godini,

2. Obrazac 2 - Podaci o projektu,

3. Preslike drugih dokaza od važnosti za provedbu projekta i dokazivanje prava prednosti sukladno javnom pozivu,

**Napomena:** Obrasci ponuditelja obavezno sadrže detaljno razrađen financijski plan kao i detaljan opis projekta i isti se dostavljaju u prilogu ponude. Na zahtjev nadležnog Povjerenstva, podnositelji zahtjeva po ovom Javnom pozivu dužni su dostaviti sva dodatna objašnjenja, a sve u cilju odabira najkvalitetnijeg projekta.

Prilikom procjene projekta ocjenjivati će se opisani troškovi u odnosu na predviđene aktivnosti kao i realnost visine navedenih troškova. U postupku ocjene projekta Povjerenstvo će ocjenjivati ekonomičnost ukupnog troškovnika i njegovih pojedinačnih stavki prema konkretnom i jasno izloženom programskom sadržaju prijavnice.

**VIII.**Prijavljeni projekt **manifestacija i obilježavanja važnih datuma mora biti izvršen do 31. prosinca 2025. godine**, a **sanacije sakralnog objekta mora biti izvršen do 1. svibnja 2026. godine** uz napomenu da će se priznavati svi prihvatljivi troškovi nastali do toga datuma.

Prihvatljivi troškovi su troškovi koji su izravno vezani za provedbu projekta.

**IX.** Ponude za projekte (s prilozima) dostavljaju se Upravnom odjelu za lokalnu samoupravu, društvene djelatnosti i opće poslove, preporučenom poštom ili izravnom dostavom u zatvorenoj omotnici (na kojoj treba stajati puni naziv, do (zaključno)**14. ožujka 2025. godine**na adresu Grad Delnice, Trg 138. brigade HV 4, Delnice s naznakom „Prijava na Javni poziv za sufinanciranje projekata vjerskih zajednica – NE OTVARATI“.

**Ponude za projekte s nepotpunom dokumentacijom kao i ponude koje se ne dostave (zaprime) do navedenog roka neće se razmatrati.**

**XI.**Gradonačelnica Grada Delnica izvršit će konačni odabir najboljih projekta, a u skladu s ocjenom Povjerenstva za procjenu projekata zaprimljenih na javni poziv i osiguranim proračunskim sredstvima za 2025. godinu.

**XII.**Podnositelji zahtjeva će biti obaviješteni o odabiru projekta te će se sa istima sklopiti Ugovor o uvjetima korištenja sredstava.

**XIII.**Grad Delnice zadržava pravo provjere svih podataka iz ponude, kao i pravo odbacivanja iste u slučaju neistinitosti i netočnosti.

KLASA: 402-05/25-01/24

URBROJ: 2170-6-5-3-25-2

Delnice, 5. veljače 2025. godine

**GRADONAČELNICA**

**Katarina Mihelčić, dipl.ing.agr.**